
ประกาศองค์การบริหารส่วนตำบลบือมัง
เรื่อง ประมวลจริยธรรมของพนักงานส่วนตำบล และพนักงานจ้าง

ขององค์การบริหารส่วนตำบลบือมัง  อำเภอรามัน  จังหวัดยะลา  
ประจำปีงบประมาณ พ.ศ. 2566
--------------------------------------


ตามที่องค์การบริหารส่วนตำบลบือมัง ได้มีประกาศมาตรฐานทางคุณธรรมและจริยธรรมของพนักงานส่วนตำบล ลูกจ้างประจำ และพนักงานจ้าง ลงวันที่ 6 ตุลาคม 2558 ตามนัยมาตรา 77 แห่งรัฐธรรมนูญแห่งราชอาณาจักรไทย พุทธศักราช 2540 ไปแล้ว นั้น


เนื่องจากรัฐธรรมนูญแห่งราชอาณาจักรไทย พุทธศักราช 2550 มาตรา 279 บัญญัติให้มีประมวลจริยธรรมเพื่อกำหนดมาตรฐานทางจริยธรรมของผู้ดำรงตำแหน่งทางการเมือง ข้าราชการ หรือเจ้าหน้าที่ของรัฐแต่ละประเภท โดยให้มีกลไกและระบบในการบังคับใช้อย่างมีประสิทธิภาพ รวมทั้งกำหนดขั้นตอนการลงโทษตามควมร้ายแรงแห่งการกระทำ ทั้งนี้ การฝ่าฝืนหรือไม่ปฏิบัติตามมาตรฐานทางจริยธรรมดังกล่าวให้ถือว่าเป็นการกระทำผิดทางวินัย


เพื่อให้เป็นไปตามเจตนารมณ์ของรัฐธรรมนูญแห่งราชอาณาจักรไทย พุทธศักราช 2550 มาตรา 279 และเพื่อให้องค์การบริหารส่วนตำบลบือมัง มีประมวลจริยธรรมเป็นปัจจุบัน จึงจัดทำเป็นประมวลจริยธรรมของข้าราชการองค์การบริหารส่วนตำบลบือมัง ประจำปีงบประมาณ พ.ศ. 2566 เพื่อเป็นเครื่องกำกับความประพฤติของพนักงานส่วนตำบล พนักงานจ้างในสังกัด ตามประมวลจริยธรรมแนบท้ายนี้


ทั้งนี้ ตั้งแต่บัดนี้เป็นต้นไป
ประกาศ ณ วันที่  11  ตุลาคม  พ.ศ. 2565

( นายอาซิ  ดอคอแย )
นายกองค์การบริหารส่วนตำบลบือมัง

ประมวลจริยธรรมของพนักงานส่วนตำบลและพนักงานจ้าง
องค์การบริหารส่วนตำบลบือมัง
อำเภอรามัน  จังหวัดยะลา
ประจำปีงบประมาณ พ.ศ. 2566
คำนำ

รัฐธรรมนูญแห่งราชอาณาจักรไทย  พุทธศักราช  ๒๕๕๐  มีสาระสำคัญประการหนึ่งที่มุ่งแก้ไขปัญหาการผูกขาดอำนาจรัฐและการใช้อำนาจอย่างไม่เป็นธรรม  รวมทั้งการดำเนินการทางการเมืองที่ขาดความโปร่งใส  ไม่มีคุณธรรม  จริยธรรม  และระบบการตรวจสอบการใช้อำนาจที่ล้มเหลว  จึงมีบทบัญญัติที่มุ่งเน้นการทำให้บ้านเมืองมีความโปร่งใส  มีคุณธรรมและจริยธรรม  โดยกำหนด  ในหมวด  ๑๓  จริยธรรมของผู้ดำรงตำแหน่งทางการเมืองและเจ้าหน้าที่ของรัฐ

หมวด  ๑๓  มาตรา  ๒๗๙  เป็นบทบัญญัติเกี่ยวกับจริยธรรมของผู้ดำรงตำแหน่งทางการเมืองและเจ้าหน้าที่ของรัฐ  โดยมีกลไกและระบบคือ  ให้มีการจัดทำประมวลจริยธรรมเพื่อเป็นมาตรฐานทางจริยธรรมของผู้ดำรงตำแหน่งทางการเมือง  ข้าราชการ และเจ้าหน้าที่ของรัฐแต่ละประเภท และเพื่อให้การบังคับใช้มาตรการทางจริยธรรมของผู้ดำรงตำแหน่งทางการเมือง  ข้าราชการและเจ้าหน้าที่ของรัฐแต่ละประเภทเป็นไปอย่างมีประสิทธิภาพ  รวมทั้ง  กำหนดโทษของการฝ่าฝนหรือไม่ปฏิบัติตามมาตรฐานทางจริยธรรม  ให้ถือเป็นการกระทำความผิดทางวินัยและในมาตรา  ๒๘๐  ได้กำหนดให้ผู้ตรวจการแผ่นดินมีอำนาจหน้าที่เสนอแนะหรือให้คำแนะนำในการจัดทำหรือปรับปรุงประมวลจริยธรรม

สำนักงานผู้ตรวจการแผ่นดิน  จึงได้มอบให้กรมส่งเสริมการปกครองท้องถิ่นและสำนักงานคณะกรรมการมาตรฐานการบริหารงานบุคคลส่วนท้องถิ่น (สำนักงาน ก.ถ.)เร่งรัดให้องค์กรปกครองส่วนท้องถิ่นจัดทำประมวลจริยธรรมของฝ่ายข้าราชการประจำ  เพื่อให้ข้าราชการและลูกจ้าง  ขององค์กรปกครองส่วนท้องถิ่น  มีหลักการและแนวทางปฏิบัติงานเพื่อเป็นเครื่องกำกับความประพฤติของตนในการปฏิบัติงานอย่างมีคุณธรรมและจริยธรรม

ทั้งนี้  ประมวลจริยธรรมตามรัฐธรรมนูญแห่งราชอาณาจักรไทย  พุทธศักราช  ๒๕๕๒  ประกอบด้วยองค์ประกอบสำคัญ  ๓  ส่วน  ได้แก่
1. มาตรฐานทางจริยธรรม
2. กลไกและระบบในการดำเนินการ  เพื่อให้การบังคับใช้เป็นไปอย่างมีประสิทธิภาพ
3. ขั้นตอนการลงโทษ
โดยกระทรวงมหาดไทยได้จัดตั้งคณะทำงานเพื่อจัดทำร่างประมวลจริยธรรมขององค์กรปกครองส่วนท้องถิ่นขึ้น  จำนวน  ๑  คณะ  ประกอบด้วย  ผู้แทนจากสำนักงาน ก.ถ.  ผู้แทนจากกรมส่งเสริมการปกครองท้องถิ่น  และผู้แทนจากองค์กรปกครองส่วนท้องถิ่น

องค์การบริหารส่วนตำบลบือมัง  จึงได้จัดทำประมวลจริยธรรมขององค์การบริหารส่วนตำบลบือมังขึ้นเพื่อเป็นประโยชน์ในการปฏิบัติของข้าราชการ  สังกัดองค์การบริหารส่วนตำบลบือมังต่อไป





สำนักปลัด 
องค์การบริหารส่วนตำบลบือมัง
สารบัญ
คำนำ







             


หน้า
ประมวลจริยธรรมของข้าราชการ








 ๑
หมวด ๑  บททั่วไป

                                                                                    2
หมวด ๒ มาตรฐานจริยธรรม

ส่วนที่ ๑  มาตรฐานจริยธรรมอันเป็นค่านิยมหลักสำหรับข้าราชการ


ขององค์การบริหารส่วนตำบลบือมัง





 ๒

ส่วนที่ ๒ จรรยาวิชาชีพขององค์กร







 ๒

ส่วนที่ ๓ จรรยาวิชาชีพ





              

 ๓
หมวด ๓











 ๔

ส่วนที่ ๑ กลไกการบังคับใช้ประมวลจริยธรรม



              
 ๔

ส่วนที่ ๒ ระบบบังคับใช้ประมวลจริยธรรม






 ๖

หมวด ๔  ขั้นตอนการลงโทษ






              
 ๖
บทเฉพาะกาล







              

 ๗
๑
ประมวลจริยธรรมของข้าราชการ
ขององค์การบริหารส่วนตำบลบือมัง  อ.รามัน  จ.ยะลา
พ.ศ. ๒๕66
--------------------------------------------------


ประมวลจริยธรรมของข้าราชการนี้จัดทำตามเจตนารมณ์ของรัฐธรรมนูญแห่งราชอาณาจักรไทย  พุทธศักราช  ๒๕๕๐  มาตร  ๒๗๙  โดยมีวัตถุประสงค์เพื่อ
๑.  เป็นเครื่องมือกำกับความประพฤติของราชการ  ที่สร้างความโปร่งใส  มีมาตรฐานในการปฏิบัติงานที่ชัดเจนและเป็นสากล
๒.  ยึดถือเป็นหลักการและแนวทางปฏิบัติอย่างสม่ำเสมอ  ทั้งในระดับองค์กรและระดับบุคคล  และเป็นเครื่องมือการตรวจสอบการทำงานด้านต่างๆ  ขององค์การบริหารส่วนตำบลพนมทวน  เพื่อให้การดำเนินงานเป็นไปตามหลักคุณธรรม จริยธรรมมีประสิทธิภาพ และประสิทธิผล
๓.  ทำให้เกิดรูปแบบองค์กรอันเป็นที่ยอมรับ  เพิ่มความหน้าเชื่อถือ  เกิดความมั่นใจแก่ผู้รับบริการและ
ประชาชนทั่วไป  ตลอดจนผู้มีส่วนได้เสีย
4. ให้เกิดพันธะผูกพันระหว่างองค์กรและข้าราชการในทุกระดับ  โดยให้ฝ่ายบริหารใช้อำนาจใน
ขอบเขต สร้างระบบความรับผิดชอบของข้าราชการต่อตนเอง ต่อองค์กร ต่อผู้บังคับบัญชา ต่อประชาชน และต่อสังคม ตามลำดับ
5. ป้องกันการแสวงหาประโยชน์โดยมิชอบ และความขัดแย้งทางผลประโยชน์ที่อาจเกิดขึ้น รวมทั้ง
เสริมสร้างความโปร่งใสในการปฏิบัติงาน
ทั้งนี้ รวมถึงเพื่อใช้เป็นค่านิยมร่วมสำหรับองค์กรและข้าราชการทุกคน พึงยึดถือเป็นแนวทางปฏิบัติควบคู่ไปกับระเบียบและกฎข้อบังคับอื่นๆ  อย่างทั่วถึงและมีประสิทธิภาพ ดังนี้
๒

หมวด ๑
บททั่วไป
ข้อ ๑  ในประมวลจริยธรรมนี้

“ประมวลจริยธรรม”  หมายถึง  ประมวลจริยธรรมของข้าราชการขององค์การบริหารส่วนตำบลบือมัง

“ข้าราชการ”  หมายถึง  ข้าราชการส่วนท้องถิ่น ข้าราชการส่วนท้องถิ่นสามัญ ข้าราชการครู และบุคลากรทางการศึกษา ตามที่บัญญัติไว้ในพระราชบัญญัติระเบียบข้าราชการส่วนท้องถิ่น รวมถึงพนักงานจ้าง และลูกจ้างขององค์กรปกครองส่วนท้องถิ่น

“คณะกรรรมการจริยธรรม”  หมายถึง คณะกรรมการจริยธรรมประจำองค์การบริหารส่วนตำบลบือมัง
ข้อ ๒  ให้นายกองค์การบริหารส่วนตำบลบือมัง รักษาการตามประมวลจริยธรรมนี้

หมวด  ๒
มาตรฐานจริยธรรม
ส่วนที่  ๑
มาตรฐานจริยธรรมอันเป็นค่านิยมหลัก
สำหรับข้าราชการ  ขององค์การบริหารส่วนตำบลบือมัง
ข้อ  ๓  ข้าราชการขององค์การบริหารส่วนตำบบือมังทุกคน  มีหน้าที่ดำเนินการ  ให้เป็นไปตามกฎหมาย  เพื่อรักษาประโยชน์ส่วนรวม  เป็นกลางทางการเมือง  อำนวยความสะดวกและให้บริการแก่ประชาชนตามหลักธรรมาภิบาล  โดยจะต้องยึดมั่นในค่านิยมหลัก  ๑๐  ประการดังนี้
(1) การยึดมั่นในระบอบประชาธิปไตยอันมีพระมหากษัตริย์ทรงเป็นประมุข
(2) การยึดมั่นในคุณธรรมและจริยธรรม
(3) การมีจิตสำนึกที่ดี  ซื่อสัตย์  และรับผิดชอบ
(4) การยึดถือประโยชน์ของประเทศชาติเหนือกว่าประโยชน์ส่วนตัวและไม่มีผลประโยชน์ทับซ้อน
(5) การยืนหยัดทำในสิ่งถูกต้อง  เป็นธรรม  และถูกกฎหมาย
(6) การให้บริการแก่ประชาชนด้วยความรวดเร็ว  มีอัธยาศัย  และไม่เลือกปฏิบัติ
(7) การให้ข้อมูลข่าวสารแก่ประชาชนอย่างครบถ้วน ถูกต้อง  และไม่บิดเบือนข้อเท็จจริง
(8) การมุ่งผลสัมฤทธิ์ของงาน รักษามาตรฐาน  มีคุณภาพ โปร่งใส่ และตรวจสอบได้
(9) การยึดมั่นในหลักจรรยาวิชาชีพขององค์กร
(10) การสร้างจิตสำนึกให้ประชาชนในท้องถิ่นประพฤติตนเป็นพลเมืองที่ดีร่วมกันพัฒนาชุมชนให้น่าอยู่คู่คุณธรรมและดูแลสภาพสิ่งแวดล้อมให้สอดคล้องรัฐธรรมนูญฉบับปัจจุบัน
๓
       ส่วนที่  ๒
จรรยาวิชาชีพขององค์กร
ข้อ  ๔  ข้าราชการขององค์การบริหารส่วนตำบลบือมัง  ต้องจงรักภักดีต่อชาติ ศาสนา และ
พระมหากษัตริย์
ข้อ  ๕  ข้าราชการขององค์การบริหารส่วนตำบลบือมัง  ต้องเป็นแบบอย่างที่ดีในการรักษาไว้และปฏิบัติตามรัฐธรรมนูญแห่งราชอาณาจักรไทยทุกประการ
ข้อ  ๖  ข้าราชการขององค์การบริหารส่วนตำบลบือมัง ต้องเป็นแบบอย่างที่ดีในการเป็นพลเมืองดี  เคารพและปฏิบัติตามกฎหมายอย่างเคร่งครัด
ข้อ  ๗  ข้าราชการขององค์การบริหารส่วนตำบลบือมัง  ต้องไม่ประพฤติตนอันก่อให้เกิดความเสื่อมเสียต่อเกียรติภูมิของตำแหน่งหน้าที่
ข้อ  ๘  ข้าราชการขององค์การบริหารส่วนตำบลบือมัง  ต้องปฏิบัติหน้าที่อย่างเต็มกำลังความสามารถ  ด้วยความเสียสละ  ทุ่มเทสติปัญญา  ความรู้ความสามารถ  ให้บรรลุผลสำเร็จและมีประสิทธิภาพตามภาระหน้าที่ที่ได้รับมอบหมาย  เพื่อให้เกิดประโยชน์สูงสุดแก่ประเทศชาติและประชาชน
ข้อ  ๙  ข้าราชการขององค์การบริหารส่วนตำบลบือมัง ต้องมุ่งแก้ปัญหาความเดือดร้อนของประชาชนด้วยความเป็นธรรม รวดเร็ว และมุ่งเสริมสร้างความเข้าใจอันดีระหว่างหน่วยงานและประชาชน
ข้อ  ๑๐  ข้าราชการขององค์การบริหารส่วนตำบลบือมัง  ต้องปฏิบัติหน้าที่
ด้วยความสุภาพ  เรียบร้อยมีอัธยาศัย
ข้อ  ๑๑  ข้าราชการองค์การบริหารส่วนตำบลบือมัง ต้องรักษาความลับที่ได้จากการปฏิบัติหน้าที่ การเปิดเผยข้อมูลที่เป็นความลับโดยข้าราชการ/พนักงานจะกระทำได้ต่อเมื่อมีอำนาจหน้าที่และได้รับอนุญาตจากผู้บังคับบัญชา  หรือเป็นไปตามกฎหมายกำหนดเท่านั้น
ข้อ  ๑๒  ข้าราชการขององค์การบริหารส่วนตำบลบือมัง  ต้องการรักษา  และเสริมสร้างความสามัคคีระหว่างผู้ร่วมงาน  พร้อมกับให้ความช่วยเหลือเกื้อกูลซึ่งกันและกันในทางที่ชอบ 
ข้อ  ๑๓  ข้าราชการขององค์การบริหารส่วนตำบลบือมัง  ต้องไม่ใช้สถานะหรือตำแหน่งไปแสวงหาประโยชน์ที่มิควรได้สำหรับตนเองหรือผู้อื่นไม่ว่าจะเป็นประโยชน์ในทางทรัพย์สินหรือไม่ก็ตามตลอดจนไม่รับของขวัญ ของกำนัล หรือประโยชน์อื่นใดจากผู้ร้องเรียน หรือบุคคลที่เกี่ยวข้องเพื่อประโยชน์ต่างๆ อันอาจเกิดจากการปฏิบัติหน้าที่ของตน เว้นแต่เป็นการให้โดยธรรมจรรยาหรือการให้ตามประเพณี
ข้อ ๑๔  ข้าราชการขององค์การบริหารส่วนตำบลบือมัง  ต้องประพฤติตนให้สามารถทำงานร่วมกับผู้อื่นด้วยความสุภาพ  มีน้ำใจ มีมนุษยสัมพันธ์อันดี  ต้องไม่ปิดบังข้อมูลที่จำเป็นในการปฏิบัติงานของเพื่อนร่วมงาน และไม่นำผลงานของผู้อื่นมาแอบอ้างเป็นผลงานของตน
๔
         ส่วนที่ ๓

จรรยาวิชาชีพ (ถ้ามี)
ข้อ  ๑๕  ข้าราชการองค์การบริหารส่วนตำบลบือมัง  ผู้ประกอบวิชาชีพอื่น  อาทิ   แพทย์  พยาบาล  วิศวกร  ครู ฯลฯ  ต้องมีจรรยาบรรณในทางวิชาชีพนั้น ๆ และสามารถนำจรรยาบรรณทางวิชาชีพดังกล่าว  มาใช้บังคับเพิ่มเติมสำหรับบุคลากรที่เป็นผู้ประกอบวิชาชีพข้างต้นแล้วแต่รายกรณีไป
หมวด  ๓
กลไกและระบบบังคับใช้ประมวลจริยธรรม
ส่วนที่  ๑
กลไกการบังคับใช้ประมวลจริยธรรม
ข้อ  ๑๖   ให้สำนักปลัดองค์การบริหารส่วนตำบลบือมัง  มีหน้าที่ควบคุมกำกับการให้มีการปฏิบัติตามประมวลจริยธรรมนี้อย่างทั่วถึงและเคร่งครัด  โดยมีอำนาจหน้าที่ดังนี้
(1) ดำเนินการเผยแพร่  ปลูกฝัง  ส่งเสริม  ยกย่องข้าราชที่เป็นแบบอย่างที่ดีและติดตาสอดส่องการปฏิบัติตามประมวลจริยธรรมนี้อย่างสม่ำเสมอ
(๒)  สืบสวนหาข้อจริง หรือสอบสวนการฝ่าฝืนจริยธรรมนี้ เพื่อรายงานผลให้นายกองค์การบริหารส่วนตำบลบือมังหรือกรรมการจริยธรรมพิจารณา  ทั้งนี้โดยอาจมีผู้ร้องข้อหรืออาจดำเนินการตามที่นายกองค์การบริหารส่วนตำบลบือมังหรือคณะกรรมการจริยธรรมมอบหมาย  หรือตามที่เห็นเองก็ได้
(๓)  ให้ช่วยเหลือดูแลข้าราชการซึ่งปฏิบัติตามประมวลจริยธรรมนี้อย่างตรงไปตรงมา  มิให้ถูกกลั่นแกล้งหรือถูกใช้อำนาจโดยไม่เป็นธรรม  ในกรณีที่เห็นว่า นายกองค์การบริหารส่วนตำบลบือมังหรือคณะกรรมการจริยธรรมไม่ให้ความคุ้มครองต่อข้าราชการผู้นั้นตามควร   อาจยื่นเรื่องโดยไม่ต้องผ่านนายกองค์การบริหารส่วนตำบลบือมังหรือคณะกรรมการจริยธรรม  ไปยังผู้ตรวจการแผ่นดินก็ได้
(๔)  คุ้มครองข้าราชการซึ่งปฏิบัติตามประมวลจริยธรรมนี้อย่างตรงไปตรงมามิให้ถูกกลั่นแกล้งหรือถูกใช้อำนาจโดยไม่เป็นธรรม  การดำเนินการต่อข้าราชการที่อยู่ระหว่างถูกกล่าวหาว่าไม่ปฏิบัติตามประมวลจริยธรรมนี้  อันมีผลกระทบต่อการแต่งตั้ง  โยกย้าย  เลื่อนขั้นเงินเดือน  ตั้งกรรมการสอบสวนข้อเท็จจริงหรือวินัย  หรือกระทบต่อสิทธิหน้าที่ของข้าราชการผู้นั้น  จะกระทำมิได้  เว้นแต่จะได้รับความเห็นชอบจากคณะกรรมการจริยธรรมแล้ว
(๕)  ทำหน้าที่ฝ่ายเลขานุการของคณะกรรมการจริยธรรมขององค์กรปกครองส่วนท้องถิ่น
(๖)  ดำเนินการอื่นตามที่กำหนดในประมวลจริยธรรมนี้  หรือตามที่คณะกรรมการจริยธรรมหรือปลัดมอบหมาย  ทั้งนี้  โดยไม่กระทบต่อความเป็นอิสระของผู้ดำรงตำแหน่งในสำนักปลัด
ข้อ  ๑๗  ให้นายกองค์การบริหารส่วนตำบลบือมัง แต่งตั้งคณะกรรมการจริยธรรมขึ้น  เพื่อควบคุม  
กำกับ  ให้มีการปฏิบัติตามประมวลจริยธรรมนี้
คณะกรรมการจริยธรรม  ประกอบด้วย
(1) ปลัดหรือรองปลัดที่ได้รับมอบหมาย  เป็นประธานกรรมการ
(2) กรรมการจากข้าราชการซึ่งดำรงตำแหน่งสายงานผู้บริหาร  เลือกกันเองให้เหลือสองคน
๕
                         (๓) กรรมการ   ซึ่งเป็นข้าราชการที่ไม่ได้ดำรงตำแหน่งสายงานผู้บริหารในองค์การบริหารส่วนตำบลบือมัง ที่ได้รับเลือกตั้งจากข้าราชการพนักงานจ้างและลูกจ้างขององค์การบริหารส่วนตำบลบือมังนั้น  จำนวนสองคน
                         (๔)   กรรมการผู้ทรงคุณวุฒิภายนอก  ให้กรรมการตาม  (๑)  -  (๓)  ร่วมกันเสนอชื่อและคัดเลือกให้เหลือสองคน
ให้หัวหน้าสำนักปลัดองค์การบริหารส่วนตำบลบือมัง เป็นเลขานุการคณะกรรมการจริยธรรม  และอาจแต่งตั้งผู้ช่วยเลขานุการคณะกรรมการจริยธรรมได้ตามความเหมาะสม

กรรมการจริยธรรมต้องไม่เคยถูกลงโทษทางวินัยมาก่อน
ข้อ  ๑๘  คณะกรรมการจริยธรรมมีอำนาจหน้าที่  ดังนี้
(1) ควบคุม  กำกับ  ส่งเสริมและให้คำแนะนำในการใช้บังคับประมวลจริยธรรมนี้ในองค์ปกครองส่วนท้องถิ่น
(๒)  สอดส่องดูแลให้มีการปฏิบัติตามประมวลจริยธรรมในองค์กรปกครองส่วนท้องถิ่น  ในกรณีที่มีข้อสงสัยหรือมีข้อร้องเรียนว่ามีการฝ่าฝืนจริยธรรมหรือจรรยาหรือในกรณีที่มีการอุทธรณ์  การลงโทษผู้ฝ่าฝืนประมวลจริยธรรมนี้  จะต้องไต่สวนข้อเท็จจริง  และมีคำวินิจฉัยโดยเร็ว
(๓)  ให้คณะกรรมการจริยธรรมหรือผู้ที่คณะกรรมการจริยธรรมมอบหมายมีอำนาจหน้าที่  ขอให้กระทรวง  กรม  หน่วยงานราชการ  รัฐวิสาหกิจ  หน่วยงานอื่นของรัฐหรือห้างหุ้นส่วน  บริษัท  ชี้ข้อเท็จจริง  ส่งเอกสารและหลักฐานที่เกี่ยวข้อง  ส่งผู้แทนหรือบุคคลในสังกัด  มาชี้แจงหรือให้ถ้อยคำเกี่ยวกับเรื่องที่สอบสวน

(๔)  เรียกผู้กล่าวหา  หรือข้าราชการของหน่วยงานนี้มาชี้แจง  หรือให้ถ้อยคำหรือให้ส่งเอกสารและหลักฐานที่เกี่ยวกับเรื่องที่สอบสวน
 (๕)  พิจารณาวินิจฉัยชี้ขาดปัญหาอันเกิดจากการใช้บังคับประมวลจริยธรรมนี้ในองค์กรปกครองส่วนท้องถิ่น  เมื่อได้วินิจฉัยแล้วให้ส่งคำวินิจฉัยให้คณะกรรมการบริหารงานบุคคลระดับจังหวัดโดยพลัน  ถ้าคณะกรรมการบริหารงานบุคคลระดับจังหวัดมิได้วินิจฉัยเป็นอย่างอื่นภายในเก้าสิบวันนับแต่วันที่คณะกรรมการบริหารงานบุคคลระดับจังหวัดรับเรื่องให้คำวินิจฉัยของคณะกรรมการจริยธรรมเป็นที่สุด
(๖)  ส่งเรื่องให้ผู้ตรวจการแผ่นดินพิจารณาวินิจฉัยในกรณีที่เห็นว่าเรื่องนั้นเป็นเรื่องสำคัญหรือมีผลกระทบในวงกว้างหลายองค์กรปกครองส่วนท้องถิ่น
 (๗)  คุ้มครองข้าราชการซึ่งปฏิบัติตามประมวลจริยธรรมนี้อย่างตรงไปตรงมามิให้
ผู้บังคับบัญชาใช้อำนาจ  โดยไม่เป็นธรรมต่อราชการผู้นั้น
(๘)  ดำเนินการอื่นตามประมวลจริยธรรมนี้  หรือตามที่ผู้ตรวจการแผ่นดินมอบหมาย 
การประชุมคณะกรรมการจริยธรรมให้นำกฎหมายว่าด้วยวิธีปฏิบัติราชการทางปกครองมาใช้บังคับ

๖
ส่วนที่  ๒
ระบบบังคับใช้ประมวลจริยธรรม
ข้อ ๑๙  กรณีมีการร้องเรียนหรือปรากฏเหตุว่ามีเจ้าหน้าที่ประพฤติปฏิบัติฝ่าฝืนประมวลจริยธรรม  ให้นายกองค์การบริหารส่วนตำบลบือมัง เป็นผู้รับผิดชอบพิจารณาดำเนินการ

ข้อ  ๒๐  การดำเนินการตามข้อ ๑๙  ให้ผู้รับผิดชอบพิจารณาดำเนินการแต่งตั้งคณะกรรมการจำนวนไม่น้อยกว่าสามคน  เป็นผู้ดำเนินการสอบสวนทางจริยธรรม
ข้อ ๒๑  การประพฤติปฏิบัติฝ่าฝืนประมวลจริยธรรมนี้  จะถือเป็นการฝ่าฝืนจริยธรรมร้ายแรงหรือไม่  ให้พิจารณาจากพฤติกรรมของการฝ่าฝืน  ความจงใจหรือเจตนา  มูลเหตุจูงใจความสำคัญและระดับตำแหน่ง  ตลอดจนหน้าที่ความรับผิดชอบของผู้ฝ่าฝืน  อายุ  ประวัติ  และความประพฤติ  ในอดีต  สภาพแวดล้อมแห่งกรณี  ผลร้ายอันเกิดจากการฝ่าฝืน  และเหตุอื่นอันควรนำมาประกอบการพิจารณา
ข้อ  ๒๒  หากการดำเนินการสอบสวนตามข้อ  ๒๐  แล้ว  ไม่ปรากฏข้อเท็จจริงว่ามีการฝ่าฝืนประมวลจริยธรรม  ให้ผู้รับผิดชอบพิจารณาดำเนินการตามข้อ  ๑๙  สั่งยุติเรื่อง  แต่หากปรากฏข้อเท็จจริงว่าเป็นการฝ่าฝืนประมวลจริยธรรม  แต่ไม่ถึงกับเป็นความผิดทางวินัยให้ผู้รับผิดชอบพิจารณาดำเนินการตามข้อ  ๑๙  สั่งลงโทษผู้ฝ่าฝืนตามข้อ  ๒๕  แต่หากปรากฏว่าเป็นความผิดทางวินัยให้ดำเนินการ  ทางวินัย
 ข้อ  ๒๓  การดำเนินการสอบสวนทางจริยธรรมและการลงโทษผู้ฝ่าฝืนข้อ  ๑๙  ข้อ  ๒๐  และข้อ  ๒๒ ให้นำแนวทางและวิธีการสอบสวนตามมาตรฐานทั่วไปเกี่ยวกับวินัยและการรักษาวินัย และการดำเนินการทางวินัย ขององค์กรปกครองส่วนท้องถิ่นมาบังคับใช้โดยอนุโลม
 ข้อ  ๒๔  การสั่งการของผู้รับผิดชอบดำเนินการตามข้อ  ๒๒  ให้ดำเนินตามนั้นเว้นแต่จะปรากฏข้อเท็จจริงในภายหลังที่อาจทำให้ผลของการสั่งการนั้นเปลี่ยนแปลงไป
หมวด  ๔
ขั้นตอนการลงโทษ
ข้อ  ๒๕  การประพฤติปฏิบัติฝ่าฝืนประมวลจริยธรรมนี้  ในกรณีอันมิใช่เป็นความผิดทางวินัยหรือความผิดทางอาญา  ให้ดำเนินการตามควรแก่กรณีเพื่อให้มีการแก้ไขหรือดำเนินการที่ถูกต้อง  หรือตักเตือน  หรือนำไปประกอบการพิจารณาการแต่งตั้ง  การเข้าสู่ตำแหน่ง  การพ้นจากตำแหน่ง  การเลื่อนขั้นเงินเดือน  หรือการพิจารณาความดีความชอบ  หรือการสั่งให้ผู้ฝ่าฝืนนั้นปรับปรุงตนเองหรือได้รับการพัฒนาแล้วแต่กรณี
ข้อ  ๒๖  เมื่อมีการดำเนินสอบสวนทางจริยธรรม  และมีการสั่งลงโทษตามข้อ  ๒๒  แล้ว  ให้องค์การบริหารส่วนตำบลบือมัง  ดำเนินการให้เป็นไปตามคำสั่งดังกล่าวโดยไม่ชักช้า
ข้อ  ๒๗  ผู้ถูกลงโทษตามข้อ  ๒๕  สามารถร้องทุกข์หรืออุทธรณ์ต่อคณะกรรมการจริยธรรมขององค์การบริหารส่วนตำบลบือมัง ภายในสามสิบวัน นับแต่วันได้ทราบการลงโทษ
  ๗
ผู้ถูกลงโทษตามข้อ  ๑๘  (๒) สามารถร้องทุกข์หรืออุทธรณ์ต่อคณะกรรมการบริหารงานบุคคลระดับจังหวัด ภายในสามสิบวัน นับแต่วันได้ทราบการลงโทษ
ข้อ  ๒๘  เมื่อผลการพิจารณาเป็นที่สุดแล้ว  ให้รายงานผลต่อผู้ตรวจการแผ่นดินโดยเร็ว
บทเฉพาะกาล

ข้อ  ๒๙  จัดให้มีการประเมินการปฏิบัติตามประมวลจริยธรรมนี้  พร้อมดำเนินการปรับปรุงแก้ไขประมวลจริยธรรมให้มีความเหมาะสม  (ถ้ามี)  และแจ้งให้คณะกรรมการบริหารงานบุคคลระดับจังหวัด  คณะกรรมการข้าราชการส่วนท้องถิ่น  ซึ่งเป็นองค์กรกลางการบริหารงานบุคคลส่วนท้องถิ่น  และผู้ตรวจการแผ่นดินทราบต่อไป

ข้อ 30 การขอปรับปรุงแก้ไขเปลี่ยนแปลงประมวลจริยธรรมฉบับนี้ได้ ก็ต่อเมื่อบังคับใช้ไปแล้ว 1 ปี เป็นต้นไป และได้รับการเสนอแนะหรือให้คำแนะนำในการจัดทำหรือปรับปรุงประมวลจริยธรรมจากผู้ตรวจการแผ่นดิน
***************************************

